На основу члана 86. став 4. Закона о локалној самоуправи 129/07, 83/2014 – др. закон, 101/2016 – др. закон, 47/2018 и 111/2021 – др. закон), тачке 4., 5. и 6. Одлуке о распуштању Скупштине општине Медвеђа и образовању Привременог органа општине Медвеђа и Решења о именовању председника и чланова Привременог органа општине Медвеђа („Службени гласник РС“, број 13/2022), члана 137. Закона о општем управном поступку („Службени гласник РепубликеСрбије“,број:18/2016), члана 6. Правилника о начину, поступку и критеријумима за доделу средстава црквама и верским заједницама које делују на територији општине Медвеђа, број: 06-176/2016-III од 08.априла 2016.године, и члана 23. Пословника о раду Привременог органа општине Медвеђа, 06 Број: 06-6/2022/2 од 07.02.2022.године,

Привремени орган општине Медвеђа на 3. седници одржаној дана 28.фебруара 2022. године, расписује

ЈАВНИ КОНКУРС ЗА ФИНАНСИРАЊЕ ПРОЈЕКАТА ЦРКАВА И ВЕРСКИХ ЗАЈЕДНИЦА КОЈЕ ДЕЛУЈУ НА ТЕРИТОРИЈИ ОПШТИНЕ МЕДВЕЂА ЗА 2022.ГОДИНУ

I Јавни конкурс се расписује за финансирање, односно суфинансирање пројеката цркава и верских заједница које делују на територији општине Медвеђа за 2022.године у износу до 2.000.000,00 динара.

II Финансирање, односно суфинансирање пројеката цркава и верских заједница које делују на територији општине Медвеђа предвиђено је за:

* инвестиционо одржавање,
* текуће поправке и одржавање,
* адаптације и санације,
* реконструкције,
* изградњу.

III Критеријуми за доделу средстава ради финансирања, односно суфинансирања пројеката цркава и верских заједница које делују на територији општине Медвеђа за 2022.године из буџета општине су:

* стање у ком се налази објекат,
* број верника у односу на укупан број верника на територији општине,
* број објеката цркве односно верске заједнице,
* да ли је верски објекат под заштитом као културно добро,
* суфинансирање пројеката из других извора,
* степен задовољавања јавног интереса и
* унапређење стања у области у којој се пројекат реализује.

IV Уз пријаву подносилац пријаве је дужан да обавезно приложи:

* доказ о подносиоцу пријаве ( извод из регистра у којем је субјекат регистрован),
* преглед основних података о подносиоцу пријаве ( историјат, опис делатности и сл.) сачињен од стране подносиоца пријаве,
* детаљан опис пројекта за чије финасирање се подноси пријава,
* одлуку органа цркве или верске заједнице о извођењу радова.

V Носиоцу пројекта неће се одобрити пројекат у поступку доделе средстава ако нису оправдани трошкови (утрошена средства) по претходном позиву код надлежних органа.

VI Пријава на јавни конкурс подноси се Комисији на обрасцу: Пријава на Конкурс за доделу средстава ради финансирања пројекта цркава и верских заједница ( прилог број 1. ) Образац је доступан у прилогу јавног конкурса и на званичној интернет страници општине Медвеђа, www.medvedja.ls.gov.rs.

Пријаве се подносе у штампаном облику предајом на шалтеру писарнице, ул. Краља Милана бр. 48, или путем поште.

Непотпуне и неблаговремене пријаве неће се узети у разматрање.

VII Рок за подношење пријаве је 15 дана и почиње да тече од дана објављивања Конкурса.

ПРИВРЕМЕНИ ОРГАН ОПШТИНЕ МЕДВЕЂА

06 Број: 06-8/2022/20 од 28.фебруара 2022.године

 ПРЕДСЕДНИК

 ПРИВРЕМЕНОГ ОРГАНА

 Драган Кулић